Michal Chrástek

Michal Chrástek (* 29. máj 1825, Nové Mesto nad Váhom – † 28. jún 1900, Žiar nad Hronom) bol slovenský literárny historik, bibliograf a redaktor.

Jeho otec Peter Chrástek, jeho matka Barbora rod Hanulčíková

Životopis 
Študoval na gymnáziu v Trnave, Esztergome a 18431844 v Egri, 18441850 teológiu v Banskej Bystrici a vo Viedni. Rokuk  kaplán v Handlovej, od 1851 protokolista  biskupstva, prefekt seminára, prof. na gymnáziu, od 1854 prof. cir.  dejín na seminári v Banskej Bystrici, 18631869 tajomník MS, od 1868 farár v Žiari nad Hronom. Zakladateľ slov. bibliogarfie. Ako študent spolupracoval s M. Rešetkom na Dejinách reči a literatúry slovenskej, kt. bola základom jeho ďalšej bibliografickej práce. Jeho knihopisy a bibliografické súpisy sú základom slov. retrospektívnej bibliografie. Na jeho Slovenský knihopis, obsahujúci súpis diel od 1600, nadviazal Ľ. V. Rizner. Autor biografických portrétov, hesiel v Riegrovom slovníku náučnom (spolu 291 hesiel). Vydal jeden z prvých spoločenských spevníčkov slov. folklórnej a umelej poézie a 1. zv. zborníka slov. ľudovej slovesnosti (s E. Černým). Prispieval do Štúrových Slov. národných novín a Orla tatranského, 18521854 a 1856 redaktor Cyrilla a Methoda. Aktívny najmä v memorandovom a matičnom období ako organizátor nár. podujatí, 18641866 redaktor Letopisu MS. Venoval sa aj pomológii, v závere života kazateľskej literatúre.

Dielo 
 Veniec národných piesní slovenských, Banská Bystrica roku 1862
 Dejiny reči a literatúry slovenskej na Slovensku, Martin roku 1972
 Zborník slovenských národných piesní, povestí, prísloví, porekadiel, hádok, hier, obyčajov a povier, Viedeň roku 1870

Dielo v elektronickej podobe 
 Veniec národních piesní slovenských. Banská Bystrica: E. Krčméry, 1862. 297 s. - dostupné v Digitálnej knižnici UKB

Literatúra 
 Slovenský biografický slovník

Externé odkazy 
 
 Cyrill a Method - dostupné v Digitálnej knižnici UKB - M. Chrástek ako redaktor novín
 Záznam o narodení a krste v matrike farnosť Nové Mesto nad Váhom

Osobnosti z Nového Mesta nad Váhom
Slovenskí literárni historici
Slovenskí bibliografi
Slovenskí rímskokatolícki kňazi